класификация на информацията:
Ниво 0 [TLP- WHITE]


СИСТЕМА за определяне на резултатите при провеждането на конкурс за длъжността 
за длъжността „старши експерт по анализ на информацията“
в отдел „Административно-правно, финансово-стопанско и информационно обслужване”, 
Регионално управление на образованието – Русе

Комисията одобри три различни варианта на тест за познания от професионалната област на длъжността и относно администрацията, в която е конкурсната длъжност. Всеки вариант на тест включва 25 затворени въпроса с избираеми отговори, като всеки от въпросите има само един верен отговор. 
В съответствие с разпоредбата на чл. 34, ал. 5 и ал. 6 от Наредбата за провеждане на конкурсите и подбора при мобилност на държавни служители (НПКПМДС) конкурсната комисия реши: 
1. Времето за решаване на теста е 40 минути.
2. Всеки верен отговор носи 0,20 точки.
3. Максималният резултат от теста е 5,00 точки.
4. Минималният резултат, при който кандидатът ще се счита за успешно издържал теста, е 3,60 точки за 18 верни отговора.
5. Всеки кандидат отбелязва отговорите със син химикал, като буквеното означение на избрания отговор се загражда с кръг. В случай че е маркиран повече от един отговор, се счита, че на въпроса не е даден верен отговор.
6. Не се допуска нанасянето на каквито и да е поправки, дописване или изтриване в условията и в отговорите. В тези случаи се счита, че на съответния въпрос не е даден верен отговор.
7. Комисията прие интервюто да е с по-голяма относителна тежест, тъй като в процеса на събеседването може да се проверят професионалните и деловите качества на кандидатите чрез оценка на редица компетентности – професионална, комуникативна, аналитична и други. 
8. Резултатите от теста да се умножат с коефициент 4, а резултатите от интервюто да се умножат с коефициент 5.

На основание чл. 42, ал. 1 от НПКПМДС, комисията реши:
1. Минималният резултат, при който кандидатът ще се счита за успешно издържал интервюто, е 4,00 точки. 
2. Въз основа на отговорите на кандидата всеки член на конкурсната комисия вписва своята преценка във Формуляр за преценка на кандидати от интервю за експертни длъжности – Приложение № 5 към чл. 42, ал. 4 от НПКПМДС.
3. Общият резултат, вписан във Формуляра за преценка на кандидати от интервю от всеки член на комисията, е средноаритметична величина от оценките по отделните компетентности по 5-степенна скала.
4. Общият резултат от интервюто на всеки кандидат е средноаритметична величина от оценката на членовете на конкурсната комисия по 5-степенна скала. При изчисленията резултатът се закръглява с два знака след десетичната запетая.
5. При постигнат на интервюто резултат под минималния 4,00 кандидатът не сформира окончателен резултат и не се класира.

Съгласно чл. 43, ал. 1 от НПКПМДС окончателният резултат на кандидата е сбор от резултатите, получени на теста и на интервюто, умножени съответно с коефициенти 4 и 5, определени от комисията.

